Darmstadt

Darmstadt ye una ciudat de Alemanya localizata en a rechión administrativa de Darmstadt, en o estato de Hesse. En 2013, a población yera de 149.743 habitants.  Germany: Hesse. Cities and communes in Hesse. en citypopulation.de

L'elemento quimico Darmstadtio (110) fue descubierto en ista ciudat en 1994 (en o Gesellschaft für Schwerionenforschung, GSI) y leva o suyo nombre en honor a ista ciudat dica l'anyo 2003. Element 110 is named darmstadtium en iupac.org

Darmstadt tien o titol oficial de Ciudat d'a Ciencia (en alemán: Wissenschaftsstadt), ya que ye un important centro d'institucions cientificas, universidaz y interpresas d'alta tecnolochía. A Organización Europea pa a Explotación de Satelites Meteorolochicos (EUMETSAT) y o Centro Europeu d'Operacions Espaciales (ESOC) son ubicaus en Darmstadt, asinas como o Centro GSI pa a Investigación de Ions Pesaus, an cuantos elementos quimicos como o bohrio (1981), meitnerio (1982), hassio (1984), darmstadtio (1994), roentguenio (1994) y copernicio (1996).

A Mathildenhöhe, incluyida a colonia d'artistas de Darmstadt, un important centro d'o movimiento artistico Jugendstil, se refiere tanto a la colla d'artistas activos en a ciudat en zaguerías d'o sieglo XIX y prencipios d'o XX, como a los edificios que disenyoron, de conchunta con a Capiella rusa, estió reconoixida como Patrimonio d'a Humanidat per a UNESCO en 2021.

Darmstadt estió a capital d'un país independient (o Gran Ducau de Hesse) dica 1871 y a capital de l'estau alemán de Hesse dica 1945.

Darmstadt tien tres universidaz: Technische Universität Darmstadt, Hochschule Darmstadt y Evangelische Fachhochschule. En total Darmstadt auespa mas de 30.000 estudiants en una población de 150.000 habitants.

 Etimolochía  
L'orichen d'o nombre Darmstadt no ye claro. A mención mas antiga que se conserva de l'asentamiento baixo lo nombre de Darmundestat proviene d'o sieglo XI, cuantos sieglos dimpués d'a fundación de l'asentamiento. Os intentos d'explicar l'orichen d'o nombre son muit diferents:

A prensa local prefiere a explicación de que Darmstadt estió l'asentamiento fortificau d'un rei clamau Darimund. 
Unatra interpretación veye lo nombre como una derivación d'os termins "darre" pa puerta u obstaclo y "mund" pa protección, per lo que Darmundestat sería un asentamiento en un pasache fortificau. 
Unatra derivación quiere reconoixer a radiz celta d'a palabra "dar" pa caixico y "mont" pa montanya. 
Amás, se son fendo intentos pa veyer l'orichen d'o nombre en Darmbach. Seguntes ista teoría, Darmstadt sería o puesto d'o barranco (Dam-unda-stat) u o puesto de l'arrigachuelo d'o saso (Darm-unda-stat). Manimenos, lo que fabla en contra d'ista tesi ye que, seguntes as conoixencias actuals, o Darmbach estió clamau con ixe nombre mas tardi.

 Puestos d'intrés 
 Hochzeitsturm.
 Castiello de Frankenstein.
 Waldspirale.
Mathildenhöhe.
Capiella rusa.

 Ciudaz achirmanadas 
Logronyo (Espanya).
Graz (Austria).
Bursa (Turquía).
Trondheim (Noruega).
Plock (Polonia).
Užhorod (Ucraína).
Brescia (Italia).
Alkmaar (Países Baixos).
Troyes (Francia).
Chesterfield (Reino Uniu).
Saanen (Suiza).
Szeged (Hongría).
Freiberg (Alemanya).
Liepāja (Letonia).

 Personalidaz naixitas de Darmstadt 
 Heinrich Spangenberg (1861-1925), compositor.
 Christian Wiener (1826-1896), matematico.
 Erika Köth (1927-1889), soprano.

 Galería d'imáchens 

 Referencias 

Categoría:Localidaz de Hesse